open-index/open-wikipedia-markdown huggingface dataset:
புள்ளி கேடய வால் பாம்பு

**புள்ளி சிறு பாம்பு** என்றும் புள்ளி கேடய வால் பாம்பு என்றும் பொதுவாக அழைக்கப்படும் ***யூரோபெல்டிசு மாக்குலாட்டா*** (*Uropeltis maculata*) என்பது யூரோபெல்டிடே குடும்பத்தைச் சேர்ந்த நஞ்சற்ற பாம்பு சிற்றினமாகும். இந்தச் சிற்றினம் தென்னிந்தியாவில் மட்டுமே காணப்படுகிறது.

## புவியியல் வரம்பு
*யூ. மாக்குலாட்டா* தென்னிந்தியாவில் மேற்குத் தொடர்ச்சி மலைகளிலும் ஆனைமலையிலும் தெற்கு கேரளாவில் காணப்படுகிறது.

அசல் விளக்கத்தில் எந்த வகை இருப்பிடம்  குறித்தும் தகவல் கொடுக்கப்படவில்லை. பெடோம் (1886′) இது "ஆனைமலையில், 6,000-7,000 அடியில் இருப்பதாகத் தெரிவிக்கின்றார்.

## வாழிடம்
*யூ. மாக்குலட்டா*வின் விருப்பமான இயற்கை வாழிடம் காடு மற்றும் புல்வெளி ஆகும். இது விவசாயத் தோட்டங்களிலும் காணப்படுகிறது.

## விளக்கம்
*யூ. மாக்குலாட்டா* அடர் பழுப்பு அல்லது கருப்பு நிறத்தில் முதுகு மற்றும் வயிற்றுப் புறத்திலும் உடல் முழு நீளத்திலும் சிவப்பு புள்ளிகளுடன் காணப்படுகிறது. இந்தச் சிவப்பு புள்ளிகள் வாலிலும் காணப்படும்.

முதிர்ச்சியடைந்த பாம்பின் உடல் மொத்த நீளம் (வால் உட்பட) 38 செமீ வரை இருக்கும்.

முதுகுப்புறச் செதில்கள் 17 வரிசைகளில் உடலின் நடுப்பகுதியில் (தலைக்குப் பின்னால் 19 வரிசைகளில்) அமைந்துள்ளன. வயிற்றுப் புறச்செதில்கள் 152 முதல் 173 வரையும் வாலடிச் செதில்கள் 8 முதல் 13 வரை இருக்கும்.

## இனப்பெருக்கம்
*யூ. மாக்குலாட்டா* என்பது உள்பொரி முட்டையிட்டு இனப்பெருக்கம் செய்கின்றது.

## மேற்கோள்கள்

## மேலும் வாசிக்க

*Beddome, R.H. (1878). "Descriptions of new Uropeltidæ from Southern India, with Remarks on some previously-described Species". *Proceedings of the Zoological Society of London* **1878** (1): 154–155. (*Silybura maculata*, new species, pp. 154–155).
*Beddome, R.H. (1886). "An Account of the Earth-Snakes of the Peninsula of India and Ceylon". *Annals and Magazine of Natural History, Fifth Series* **17**: 3–33. (*Silybura maculata*, p. 22).
*Boulenger, G.A. (1890). *The Fauna of British India, Including Ceylon and Burma. Reptilia and Batrachia.* London: Secretary of State for India in Council. (Taylor and Francis, printers). xviii + 541 pp. (*Silybura maculata*, pp. 261–262).
*Sharma, R.C. (2003). *Handbook: Indian Snakes*. Kolkata: Zoological Survey of India. 292 pp. .
*Smith, M.A. (1943). *The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes.* London: Secretary of State for India. (Taylor and Francis, printers). xii + 583 pp. (*Uropeltis maculatus*, new combination, pp. 83–84).

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
பகுப்பு:சிறுபாம்புகள்
லோமசர்

**லோமசர்** (*Lomasha* () இந்து சமயப் புராணங்கள் மற்றும் மகாபாரதம் குறிப்பிடும் முனிவர்களில் ஒருவர். 12 ஆண்டு வன வாசத்தின் போது பாண்டவர்களின் மனக்கவலையை நீங்கிட லோமச முனிவர் தருமருக்கு நல்லுபதேசங்கள் செய்தார். பத்ம புராணம் மற்றும் ஸ்கந்த புராணங்களில். லோமச முனிவர் தொடர்பான குறிப்புகள் உள்ளது. 

## மகாபாரதத்தில்
மகாபாரத இதிகாசத்தில் லோமச முனிவர் இந்திரனுக்கு மரியாதை செலுத்த இந்திரலோகத்திற்குச் சென்ற போது,  அரியணையில் இந்திரனுடன் அருச்சுனனும் வீற்றிருப்பதைக் கண்டார். அப்போது இந்திரன், அருச்சுனன் தனது மகன் என்றும் காம்யக வனம் சென்று பிற பாண்டவர்களுக்கு மன உறுதியுடன் இருக்குமாறு இந்திரன் லோமச முனிவரிடம் கேட்டுக் கொண்டார்.
அதற்கிணங்க லோமச முனிவர் தருமரை சந்தித்து இந்திரன் கூறிய செய்தியினை தெரிவித்தார்,. மேலும் பிற பாண்டவர்களுடன், லோமச முனிவரும் தீர்த்த யாத்திரை மேற்கொண்டார். யாத்திரையின் போது லோமச முனிவர் தருமருக்கு தர்மத்தின் தன்மையை எடுத்துக் கூறினார். தர்மத்தை கடைபிடிக்காதவர்கள் இறுதியில் அழிக்கப்படுவார்கள் என்று உறுதியளித்தார்.மேலும் அகஸ்தியர், இராமர், பரசுராமர் மற்றும் ரிஷ்யசிருங்கர், தேவ-அசுரப் போர் போன்ற வரலாறுகளை  பாண்டவர்களிடம் எடுத்துக் கூறினார்.பாண்டவர்களுடன் லோமச முனிவரும் சேர்ந்து  நைமிசாரண்யம், கயை  மற்றும் கங்கை ஆறு போன்ற இடங்களுக்கு தீர்த்த யாத்திரை மேற்கொண்டு, அதன் புனிதத் தன்மைகளை எடுத்துக் கூறினார்..

மேலும் லோமச முனிவர் இந்திரன், விருந்திராசூரனை வதைத்த கதையைக் எடுத்துக் கூறினார்.
## மேற்கோள்கள்


பகுப்பு:முனிவர்கள்
பகுப்பு:மகாபாரதக் கதை மாந்தர்கள்
சைவா இன்சுலாரிசு

***சைவா இன்சுலாரிசு*** (*Saiva insularis*) என்பது இலங்கையிலும் இந்தியாவிலும் காணப்படும் ஒரு வகை விளக்கு ஈ ஆகும்.

## அடையாளம் காணல்
இந்தச் சிற்றினம் *சைவா கோக்கினியா* மற்றும் *புரோலேப்டா டெக்கரேட்டா*வை ஒத்தது. சிவப்பு அல்லது ஆரஞ்சு-சிவப்பு நிறத்தில் காணப்படும் பின்புற இறக்கைகளால் இதனை இந்த இரண்டு சிற்றினத்திலிருந்தும் வேறுபடுத்தலாம். *புரோலேப்டா டெக்கரேட்டா*, சைவா கோகினியாவின் வாழிட வரம்பிற்குள் காணப்படாது. மேலும் இது சாவகம் தீவில் காணப்படும். *சை. கோக்கினியா*வினை இச்சிற்றினத்துடன் ஒப்பிடும்போது, சைவா இன்சுலாரிசு நீண்ட தலைக்கவசத்தினைக் கொண்டுள்ளது.

அடிவயிற்றில் காணப்படும் அடர் பழுப்பு நிறத்தின் (பிரகாசமான சிவப்பு நிறத்தில் அல்ல) காரணமாக இது மற்ற இரண்டு சிற்றினங்களிலிருந்தும் வேறுபடுகிறது.

## மேற்கோள்கள்

பகுப்பு:இலங்கை உயிரினங்கள்
பகுப்பு:பூச்சிகள்
மிருகண்டு முனிவர்

**மிருகண்டு** (*Mrikanda* () இந்து தொன்மவியல் புராணங்கள் கூறும் முனிவர் ஆவார்.  இவரின் மகன்  மார்க்கண்டேயர் ஆவார். இவரின் மனைவி **மானஸ்வினி** ஆவார்..மிருகண்டு முனிவர் நெசவுத் தொழிலின் நிறுவனர் என்று போற்றப்படுகிறார்

## தொன்ம வரலாறு
பிருகு-கியாதி தம்பதியரின் பேரனும், விதாத்திரியின் மகனே மிருகண்டு ஆவார் என விஷ்ணு புராணம் கூறுகிறது. மிருகண்டுவின் மகனே மார்கண்டேயர் ஆவார்.

மார்க்கண்டேய புராணம் மனஸ்வினியை மிருகண்டு முனிவரின் மனைவி எனக்குறிக்கிறது..

## மேற்கோள்கள்

பகுப்பு:இந்து தொன்மவியல் மாந்தர்
பகுப்பு:முனிவர்கள்
சந்திர மல்லா

**சந்திர மல்லா** (*Chandra Malla*) மல்லபூம் இராச்சியத்தின் நாற்பத்தி ஆறாவது அரசர் ஆவார். இவர் 1460 முதல் 1501 வரையிலான பொது ஊழிக்காலத்தில் ஆட்சி செய்தார். 

## வரலாறு
சந்திர மல்லா நிறுவிய கோகுல்நகர் கிராமமும் கோகுல் சந்த் மற்றும் சிறீ ஆகியோரின் சிலையும் விஷ்ணுப்பூரிலிருந்து 12 மைல் தொலைவில் உள்ளது. இவரது ஆட்சியின் போது ராதா கிருட்டிண பூசை தொடங்கியது. வங்காளத்தில் சைதன்ய தேவ்  பிறந்தார்.

## மேற்கோள்கள்

## உசாத்துணை
* 

பகுப்பு:மேற்கு வங்காளத்தின் வரலாறு
பகுப்பு:மல்லபும் மன்னர்கள்
பிரீத்தி பால்

**பிரீத்தி பால்** (*Preethi Pal*, பிறப்பு: 22, செப்டம்பர், 2000) என்பவர் ஒரு இந்திய இணை ஒலிம்பிக் தடகள வீரராங்கனை ஆவார். இவர் 2024 பாரிஸ் இணை ஒலிம்பிக்கில் மகளிருக்கான 100 மீ மற்றும் 200 மீ டி35 பந்தயங்களில் இரண்டு வெண்கலப் பதக்கங்களை வென்றார். மேலும் இணை ஒலிம்பிக் விளையாட்டுகளில் தடம் மற்றும் கள போட்டிகளில் இரண்டு பதக்கங்களை வென்ற முதல் இந்தியப் பெண் என்ற வரலாற்றை உருவாக்கினார்.

## துவக்ககால வாழ்க்கை
இவர் உத்தரபிரதேச மாநிலம் மீரட்டை சேர்ந்தவர். சிறுவயதிலேயே இவருக்கு பெருமூளை வாதம் இருந்தது, மீரட்டில் இவரால் சரியான சிகிச்சைப் பெறமுடியவல்லை. இவர் சிம்ரன் சர்மாவின் பயிற்சியாளரான கஜேந்திர சிங்கின் கீழ் தில்லியில் பயிற்சி பெறுகிறார்.

## தொழில்
மே 2024 இல், யப்பானின் கோபியில் நடந்த உலக இணை ஒலிம்பிக் தடகள வாகையரில்  வெண்கலம் வென்றார். மேலும் மகளிருக்கான டி35 200 மீ போட்டியில் 30.49 வினாடிகளில் ஓடி ஒலிம்பிக்கில் இடம் பெற்றார். 2022 ஆம் ஆண்டு சீனாவின் காங்சூவில் நடந்த ஆசிய இணை ஒலிம்பிக் விளையாட்டுப் போட்டியில் அவர் இரண்டு முறை ஒரு பதக்கத்தைத் தவறவிட்டார். முன்னதாக மார்ச் 2024 இல், பெங்களூரில் நடந்த உள்நாட்டு 6வது இந்திய ஓபன் பாரா தடகள வாகையர் போட்டியில் இரண்டு தங்கப் பதக்கங்களை வென்றார்.
alt=Receiving the bronze medal at the 2024 Summer Paralympics|thumb|2024 கோடை பாராலிம்பிக்சில் வெண்கலப் பதக்கம் பெறுதல்
2024 ஆம் ஆண்டு பாரிசில் நடந்த கோடைகால இணை ஒலிம்பிக்கில் இந்தியாவைப் பிரதிநிதித்துவப்படுத்த தகுதி பெற்றார். மேலும் மகளிருக்கான 100மீ டி35 பிரிவில் வெண்கலப் பதக்கத்தை வென்றார்.

## மேற்கோள்கள்

பகுப்பு:இந்தியப் பெண் தடகள வீரர்கள்
பகுப்பு:வாழும் மக்கள்
பகுப்பு:2000 பிறப்புகள்
இரஃபியாபாத் சட்டமன்றத் தொகுதி

இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் இரஃபியாபாத் சட்டமன்றத் தொகுதியும் ஒன்றாகும். இரஃபியாபாத் சட்டப் பேரவை தொகுதியானது, பாரமுல்லா மக்களவைத் தொகுதிக்கு உட்பட்ட ஓர் சட்டப் பேரவைத் தொகுதியாகும் 

## சட்டப்பேரவை உறுப்பினர்

## மேற்கோள்கள்

 

பகுப்பு:பாரமுல்லா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
சைவா

***சைவா*** (*Saiva*) என்பது ஆசியத் தத்துப்பூச்சி குடும்பமான *புல்கோரிடே* ஒரு பேரினமாகும். இவை வண்ணமயமான பூச்சிகள், சிவப்பு, நீலம், வெள்ளை மற்றும் கருப்பு நிறங்களில் அதிகமாகக் காணப்படுகின்றன. தலைக்கு மேல், மேல் அல்லது முன்னோக்கி முனையினை நோக்கி மெலிந்த மெல்லிய தண்டு போன்ற அமைப்பு உள்ளது. இவை இந்தியா, இந்தோ-சீனா வழியாக போர்னியோ வரை காணப்படுகின்றன.

## சிற்றினங்கள்

* *சைவா புல்லட்டா* 
* *சைவா கார்டினலிசு* 
* *சைவா கோக்கினியா* 
* சைவா பார்மோசானா 
* *சைவா ஜெம்மாட்டா* (வெசுட்வுட், 1848) -'''மாதிரி இனம்'''
* *சைவா குட்டுலாட்டா* 
* *[[சைவா இன்சுலாரிசு]]* 
* *சைவா கரிம்புஜாங்கி* 
* *சைவா நோடாடா* 
* *சைவா டிரான்சுவர்சோலினாட்டா* 
* *சைவா வைர்சென்சு* 

## மேற்கோள்கள்

## வெளி இணைப்புகள்

* 

பகுப்பு:கணுக்காலி பேரினங்கள்
அலிசுகா

***அலிசுகா*** (*Alisca*) என்பது 1870ஆம் ஆண்டில் கார்ல் இசுடால் என்பவரால் உருவாக்கப்பட்ட *ரைக்கனினே* என்ற துணைக்குடும்பத்தில் உள்ள தத்துப்பூச்சிப் பேரினம் ஆகும்.

## சிற்றினங்கள்
*புல்கோரோமார்பா* துணை வரிசையில்  பின்வரும் சிற்றினங்களை அலிச்சுகா பேரினத்தில் உள்ளடக்கியுள்ளது. இது பிலிப்பீன்சு மற்றும் சுலாவேசியில் காணப்படுகிறது.

# *அலிசுகா சர்க்கம்பிக்டா* இசுடால், 1870
# *அலிசுகா காம்பாக்டா* மெலிச்சார், 1898
# அலிசுகா தாகாலிகா (இசுடால், 1865-**[[மாதிரி இனங்கள்|மாதிரி இனம்]]**

## மேற்கோள்கள்

## வெளி இணைப்புகள்

* 

பகுப்பு:கணுக்காலி பேரினங்கள்
பாரமுல்லா சட்டமன்றத் தொகுதி

**பாரமுல்லா சட்டமன்றத் தொகுதி** (Baramulla Assembly constituency) என்பது இந்தியாவிலுள்ள வட மாநிலமான சம்மு காசுமீரின் சம்மு-காசுமீர் சட்டமன்றத்திலுள்ள 90 தொகுதிகளில் ஒன்றாகும். இது பாரமுல்லா மக்களவை தொகுதிக்கு உட்பட்ட ஓர் சட்ட மன்ற தொகுதியாகும். 2014 இல் நடந்த சம்மு காசுமீர் சட்டமன்றத் தேர்தலில், சம்மு காசுமீர் மக்கள் சனநாயகக் கட்சியின் வேட்பாளர் சாவித் காசன் பைக் (Javid Hassan Baig) 14418 வாக்குகள் அதிகம் பெற்று இத்தொகுதியில் வெற்றி பெற்றார்.

## சட்டப்பேரவை உறுப்பினர்கள்

## மேலும் காண்க

* பாரமுல்லா

## மேற்கோள்கள்

பகுப்பு:பாரமுல்லா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
கேரியா

***கேரியா*** (*Kerria*) என்பது *கெர்ரிடே* குடும்பத்தைச் சேர்ந்த செதிற்பூச்சி  பேரினம் ஆகும். இந்தப் பேரினத்தினைச் சார்ந்த சிற்றினங்கள் தென்கிழக்கு ஆசியா, இந்தியா மற்றும் தெற்கு சீனா முழுவதும் காணப்படுகின்றன.

## சிற்றினங்கள் பட்டியல்
துணைப்பேரினம் *கேரியா (சேம்பர்லினியெல்லா) * 

* *கே. கிரீனீ*
* *கே. ஜாவானா*
* *கே. மெரிடையோனாலிசு*
* *கே. இரங்கூனென்சிசு*

துணைப்பேரினம் *கேரியா (கேரியா) * 

* *கே. அல்பிசீயே*
* *கே. பிராங்கியேட்டா*
* *கே. சாம்பெர்லினி*
* *கே. சைனென்சிசு*
* *கே. கம்யூனிசு*
* *கே. எப்ராசியாடா*
* *கே. பிசி*
* *கே. இண்டிகோலா*
* *கே. லேகா*
* *கே. மெங்திஜெனிசுசு*
* *கே. நாகோலியென்சிசு*
* *கே. நேபாலென்சிசு*
* *கே. புசானா*
* *கே. ரூராலிசு*
* *கே. சர்தா*
* *கே. சிந்திகா*
* *கே. யுன்னானென்சு*

## மேற்கோள்கள்

பகுப்பு:கணுக்காலி பேரினங்கள்
கேரிடே

***கேரிடே*** என்பது பொதுவாக அரக்குப் பூச்சிகள் அல்லது அரக்கு செதில்கள் என்று அழைக்கப்படும் செதில் பூச்சிகளின் குடும்பமாகும். *மெட்டாடாசார்டியா*, *டாச்சார்டியெல்லா*, *ஆசுட்ரோடாச்சார்டியா*, *அப்ரோடாசார்டினா*, *டாச்சர்டினா* மற்றும் *[[கேரியா]]* பேரினங்களின் சில சிற்றினங்கள் வணிக நோக்கங்களுக்காக வளர்க்கப்படுகின்றன. இருப்பினும் பொதுவாக வளர்க்கப்படும் சிற்றினம், *கேரியா லாக்கா* ஆகும். இந்த பூச்சிகள் ஒரு மெழுகு பிசினைச் சுரக்கின்றன. இது சேகரிக்கப்பட்டு வணிக ரீதியாக அரக்கு மற்றும் செல்லாக்காக மாற்றப்படுகிறது. இப்பொருட்கள் சாயங்கள், அழகுசாதனப் பொருட்கள், உணவு மெருகூட்டல், மரப்பூச்சியாகப் பயன்படுத்தப்படுகிறது.

முக்கியச் சிற்றினங்கள்

* *கேரியா லேக்கா*-அரக்குப் பூச்சி
* *பாராட்டாச்சார்டினா டெகோரெல்லா*-உரோசா இதழ் அரக்குப் பூச்சி
* *பாராட்டாச்சார்டினா சூட்டோலோபாட்டா*-தொங்கு அரக்குப் பூச்சி

## மேலும் காண்க

* அரக்கு
* அரக்குப் பூச்சி

## மேற்கோள்கள்

* 

## வெளி இணைப்புகள்

* இது தொடர்பான தரவுகள்கெர்ரிடேவிக்கிப்பீடியாக்களில்
* 
* வகைபிரித்தல்

பகுப்பு:கணுக்காலி குடும்பங்கள்
டெட்ராயெத்திலமோனியம் டெட்ராகுளோரோபெர்ரேட்டு

**டெட்ராயெத்திலமோனியம் டெட்ராகுளோரோபெர்ரேட்டு** (Tetraethylammonium tetrachloroferrate) என்பது (N(C2H5)4)FeCl4. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். [FeCl4]−. என்ற எதிர்மின் அயனியின் டெட்ராயெத்திலமோனியம் உப்பாக இச்சேர்மம் வகைப்படுத்தப்படுகிறது. மஞ்சள் நிறத்துடன் ஒரு திண்மமாக டெட்ராயெத்திலமோனியம் டெட்ராகுளோரோபெர்ரேட்டு காணப்படுகிறது.

## மேற்கோள்கள்


பகுப்பு:இரும்பு(III) சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
பகுப்பு:டெட்ராயெத்திலமோனியம் உப்புகள்
குவானிடே

**குவானிடே** (*Kuwaniidae*) என்பது *கெமிப்டெரா* வரிசையில் செதில்பூச்சிகள் மற்றும் மாவுப்பூச்சிகளின் குடும்பமாகும். *குவனிடேயில்* 4 பேரினங்களின் கீழ் சுமார் 14 விவரிக்கப்பட்ட சிற்றினங்கள் உள்ளன.

## பேரினங்கள்
கீழே வரிசைப்படுத்தப்பட்டுள்ள நான்கு பேரினங்களும் *குவனிடே* குடும்பத்தைச் சேர்ந்தவை.

* *குவானியா* காக்கெரெல், 1903
* *நியோகிரீனியா* மெக்கிலிவ்ரே, 1921
* நியோசுடீனீலியா மோரிசன், 1927
* †*கோபீன்சியா* கோட்டேஜா, 2008

## மேற்கோள்கள்

## மேலும் வாசிக்க

* 

பகுப்பு:கணுக்காலி குடும்பங்கள்
வாகூரா கிரீரி சட்டமன்றத் தொகுதி

**வாகூரா கிரீரி சட்ட மன்றத் தொகுதி (Wagoora-Kreeri)** என்பது இந்தியாவின் வட மாநிலமான சம்மு மற்றும் காசுமீரின் சம்மு மற்றும் காசுமீர் சட்டப் பேரவையில் உள்ள 90 தொகுதிகளில் ஒன்றாகும். வகூரா - க்ரீரி பாரமுல்லா மக்களவைத் தொகுதியிலுள்ள  ஓர் சட்டமன்றத் தொகுதியாகும் .    

வாகூரா தொகுதியில் டாங்மார்க், வாகூரா , கிரீரி மற்றும் கொய் பகுதிகள் அடங்கும். இத்தொகுதிக்கு 98 வாக்குச் சாவடிகள் அமைக்கப்பட்டுள்ளன, 2024 தேர்தலின் படி 32,669 ஆண்கள்,  35501 பெண்கள், மூன்று திருநங்கைகள் உட்பட 72,173 வாக்காளர்கள் இத்தொகுதியில் உள்ளனர்.
## சட்டமன்ற உறுப்பினர்

## மேற்கோள்கள்

 

பகுப்பு:சம்மு காசுமீர் சட்டப் பேரவை தொகுதிகள்
மெத்தில் 2-புளோரோ அக்ரைலேட்டு

**மெத்தில் 2-புளோரோ அக்ரைலேட்டு**  (*Methyl 2-fluoroacrylate*) என்பது C4H5FO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் அக்ரைலேட்டு எசுத்தர் உப்பாக இச்சேர்மம் வகைப்படுத்தப்படுகிறது. மெத்தில் 2-புளோரோ அக்ரைலேட்டின் மூலக்கூற்று எடை 104.08 ஆகும். இந்த இரசாயனத்தின் முறையான பெயர் மெத்தில் 2-புளோரோபுரோப்-2-ஈனோயேட்டு என்பதாகும். தொழில்துறை வேதியியலில் இயந்திரம் மற்றும் ஒளியியல் பண்புகள் கொண்ட அக்ரைலேட்டு பலபடிகளை உற்பத்தி செய்ய இது பயன்படுத்தப்படுகிறது. பூச்சி ஊட்ட  எதிர்ப்பு பொருளான 2-அசாபைசைக்ளோ[2.1.1]எக்சேன் தயாரிக்கவும் பயன்படுகிறது. 

## தீங்குகள்
மெத்தில் 2-புளோரோ அக்ரைலேட்டு மிகவும் எளிதாகத் தீப்பற்றி எரியும். உள்ளிழுத்தால், தோலுடன் தொடர்பு கொண்டால் அல்லது விழுங்கினால் தீங்கு விளைவிக்கும்.  கண்கள், சுவாச அமைப்பு மற்றும் தோல் ஆகிய உறுப்புகளில்  எரிச்சலூட்டும்.

## மேற்கோள்கள்

பகுப்பு:மெத்தில் எசுத்தர்கள்
பகுப்பு:கரிம புளோரைடுகள்
பகுப்பு:அக்ரைலேட்டு எசுத்தர்கள்
பகுப்பு:எசுத்தர்கள்
பகுப்பு:ஒற்றைப்படிகள்
தோ பாயோ வைராவிமட காளியம்மன் கோயில்

**வைராவிமட காளியம்மன் கோயில்** என்பது சிங்கப்பூர் நாட்டின் தோ பாயோ என்ற நகரில் அமைந்துள்ள ஓர் அம்மன் கோயில் ஆகும். இக்கோயிலின் மூலவர் காளியம்மன் ஆவார்.

## விபரங்கள்
சிங்கப்பூரிலுள்ள இந்து அறக்கட்டளை வாரியம் கட்டுப்பாட்டின் பராமரிப்பில் இயங்கும் கோயில்களில் இக்கோயிலும் ஒன்றாகும். சிங்கப்பூரின் பழைமையான கோயில்களில் இக்கோயிலும் ஒன்றாகும். கில்லினி சாலை மற்றும் ஆர்ச்சர்ட் சாலை சந்திப்பில் 1860ஆம் ஆண்டு இக்கோயில் சிறியதாகக் கட்டப்பட்டது. மக்களுக்கு போக்குவரத்தை எளிதாக்கும் காரணங்களால், 1921ஆம் வருடம் சோமர்செட் சாலையில் இக்கோயில் புனர் பெற்றது. மீண்டும் சில காரணங்களால் இடமாற்றம் செய்யப்பட வேண்டி, தற்போதைய தோ பாயோ பகுதியில், 1982ஆம் ஆண்டு இக்கோயில் மீண்டும் நிறுவப்பட்டது. புனரமைக்கப்பட்ட இக்கோயிலின் கும்பாபிசேகம் 1986ஆம் வருடம் மார்ச்சு மாதம் நடைபெற்றது.
## அமைவிடம்
கடல் மட்டத்திலிருந்து சுமார் 7.18 மீ. உயரத்தில், () என்ற புவியியல் ஆள்கூறுகள் கொண்டு, சிங்கப்பூரில் இக்கோயில் கட்டப்பட்டுள்ளது.

## திருவிழாக்கள்
வருட பிரம்மோற்சவம், நவக்ஸ்ரீ ஹோமம், கொடியேற்றம் மற்றும் இரத ஊர்வலம் ஆகியவை இக்கோயிலில் நடைபெறும் முக்கிய திருவிழாக்களாகும்.
## இதர தெய்வங்கள்
துர்க்கை, விநாயகர், முருகன், ஐயப்பன், குருவாயூரப்பன், பெரியாச்சி அம்மன், அங்காள பரமேசுவரி மற்றும் மதுரை வீரன் ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
* https://www.roots.gov.sg/-/media/Roots/Images/landmarks/Toa-Payoh-Heritage-Trail/Marker-Texts/Toa-Payoh-Heritage-Trail-Marker-Text_Tamil.ashx

பகுப்பு:சிங்கப்பூரில் உள்ள அம்மன் கோயில்கள்
பொட்டாசியம் அறுபுளோரோ ஆண்டிமோனேட்டு

**பொட்டாசியம் அறுபுளோரோ ஆண்டிமோனேட்டு**  (*Potassium hexafluoroantimonate*) என்பது F6KSb என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 

## தயாரிப்பு
பொட்டாசியம் பைரோ ஆண்டிமோனேட்டுடன் (K2H2Sb2O7) ஐதரசன் புளோரைடைச் சேர்த்து வினைபுரியச் செய்வதன் மூலமோ அல்லது திண்ம ஆண்டிமனி(III) ஆக்சைடுடன் பொட்டாசியம் ஐதராக்சைடு, 30 சதவீத ஐதரசன் பெராக்சைடு கரைசல், 48 சதவீத ஐதரோகுளோரிக் அமிலம் ஆகியவை சேர்ந்த கலவையை சூடுபடுத்தியோ பொட்டாசியம் அறுபுளோரோ ஆண்டிமோனேட்டு தயாரிக்கப்படுகிறது.

ஆண்டிமனி பெண்டாபுளோரைடையும் பொட்டாசியம் அறுபுளோரோமாங்கனேட்டையும் ஒன்றாகச் சேர்த்து வினைபுரியச் செய்தாலும் பொட்டாசியம் அறுபுளோரோ ஆண்டிமோனேட்டு உருவாகும். 

::SbF5 + K2MnF6 -> 4KSbF6 + 2MnF3 + F2

## பயன்
செயல் திறன் மிக்க மருந்துகளை தயாரிக்கும்போது மருந்து இடைநிலையாக பொட்டாசியம் அறுபுளோரோ ஆண்டிமோனேட்டு பயன்படுகிறது.

## வேதிப் பண்புகள்
அடர் அமிலங்கள் மற்றும் ஆக்சிசனேற்றும் முகவர்களுடன் வினைபுரியும்போது பொட்டாசியம் அறுபுளோரோ ஆண்டிமோனேட்டு தீவிரமான வினையை வெளிப்படுத்துகிறது.

## மேற்கோள்கள்

பகுப்பு:ஆண்டிமோனேட்டுகள்
பகுப்பு:பொட்டாசியம் சேர்மங்கள்
பகுப்பு:புளோரோ மெட்டலேட்டுகள்
பகுப்பு:புளோரோ அணைவுச் சேர்மங்கள்
சோனாவரி சட்டமன்றத் தொகுதி

**சோனாவாரி சட்டமன்றத் தொகுதி** (Sonawari Assembly constituency) என்பது சம்மு காசுமீர் மாநிலம், பந்திபுரா மாவட்டத்தில் உள்ள ஓர் சட்டமன்றத் தொகுதியாகும். சோனாவாரி சட்டமன்றத் தொகுதி பாரமுல்லா நாடாளுமன்றத் தொகுதிக்கு உட்பட்ட ஓர் சட்டமன்றத் தொகுதியாகும். 2002 முதல், சம்மு காசுமீர் தேசிய மாநாட்டு கட்சி வேட்பாளர் முகமது அக்பர் லோனே சட்டமன்ற உறுப்பினராக இருந்தார்.2014 இல் சோனாவரி தொகுதியின் வாக்காளர்களின் எண்ணிக்கை  ஆகும். 2014 நடந்த சட்டமன்றத் தேர்தலில், சம்மு காசுமீர் மக்களின் சனநாயக கட்சியின் வேட்பாளர் யாசர் ராசியை விட 406 வாக்குகள் அதிகம் பெற்று சம்மு காசுமீர் தேசிய மாநாட்டு கட்சியின் வேட்பாளர் இலால் அக்பர் லோனே வெற்றி பெற்றார்.

## சட்டமன்ற உறுப்பினர்கள்

## மேற்கோள்கள்

 

பகுப்பு:சம்மு காசுமீர் சட்டப் பேரவை தொகுதிகள்
காளிநகர்

**காளிநகர்** (*Kalinagar*) என்பது இந்திய மாநிலமான உத்தரப்பிரதேசத்தின் பிலிபித் மாவட்டத்தில் உள்ள ஒரு நகரமும் நகரப் பஞ்சாயத்தும் ஆகும். காளிநகர் என்பது பிலிபித் மாவட்டத்தின் புதிய தாலுக்காவாகும்.  இதன் அஞ்சல் குறியீட்டு எண்-262124 ஆகும்.

## புவியியல்
காளிநகர் 28.62° வடக்கு 80.1° கிழக்கு என்ற அடையாள ஆள்கூறுகளில் உத்தரப் பிரதேசத்தில் அமைந்துள்ளது. கடல் மட்டத்திலிருந்து இதன் சராசரி உயரம் 184 மீட்டர் (603 அடி) ஆகும்.&nbsp;&nbsp;

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, காளிநகர் 9,984 மக்கள் தொகையைக் கொண்டிருந்தது. மக்கள் தொகையில் ஆண்கள் 53% ஆகவும், பெண்கள் 47% ஆகவும் இருந்தனர்.   காளிநகரின் சராசரி கல்வியறிவு விகிதம் 34% ஆகும்.  இது தேசிய சராசரியான 59.5% என்பதை  விட குறைவாகும். ஆண்களின் கல்வியறிவு 45% ஆகவும், பெண்களின் கல்வியறிவு 22% ஆகவும் இருந்தது.  காளிநகரின், மக்கள் தொகையில் 20% பேர் 6 வயதிற்குட்பட்டவர்கள்.

## மேற்கோள்கள்

பகுப்பு:Coordinates on Wikidata
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:பிலிபித் மாவட்டம்
டெட்ராயெத்திலமோனியம் ஈரிரும்பு ஆக்சியெக்சாகுளோரைடு

**டெட்ராயெத்திலமோனியம் ஈரிரும்பு ஆக்சியெக்சாகுளோரைடு** (Tetraethylammonium diiron oxyhexachloride) என்பது (N(C2H5)4)2Fe2OCl6 
என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். [Fe2OCl6]2-  என்ற எதிர்மின் அயனியின் டெட்ராயெத்திலமோனியம் உப்பாக இச்சேர்மம் வகைப்படுத்தப்படுகிறது. தொடர்புடைய பல [Fe2OCl6]2- எதிர்மின் அயனி உப்புகள் அறியப்படுகின்றன. அயனி ஓரிணை நான்முகி Fe(III) மையங்களைக் கொண்டுள்ளது. அவை ஆக்சோ பால ஈந்தணைவியை பகிர்ந்து கொள்கின்றன. சோடியம் மும்மெத்தில்சிலாக்சைடுடன் டெட்ராயெத்திலமோனியம் டெட்ராகுளோரோபெர்ரேட்டு சேர்மத்தைச் சேர்த்து  சூடுபடுத்துவதன் மூலம் இந்த உப்பைத் தயாரிக்கலாம். மஞ்சள் பழுப்பு நிறத்தில் ஒரு திண்மமாக இச்சேர்மம் காணப்படுகிறது.

## மேற்கோள்கள்


பகுப்பு:குளோரைடுகள்
பகுப்பு:இரும்பு(III) சேர்மங்கள்
பகுப்பு:உலோக ஆலைடுகள்
பகுப்பு:ஒருங்கிணைவுச் சேர்மங்கள்
பகுப்பு:டெட்ராயெத்திலமோனியம் உப்புகள்
சாந்தீபனி

**சாந்தீபனி** (*Sandipani* (), கிருட்டிணன், பலராமர், குசேலர் ஆகியோர், மாணவப்பருவத்தில்
அவந்தி நாட்டில் உள்ள உஜ்ஜைன் நகரத்தில் குரு சாந்தீபனி முனிவர் ஆசிரமத்தில் தங்கி குருகுல முறையில்  வேதம், வானவியல், ஆயுர்வேதம், யானை, குதிரையேற்றம், வில் வித்தை போன்ற கல்வியைக் கற்றனர்.

பாகவத புரானத்தில் குரு குலக் கல்வி முடித்த கிருஷ்ணர் சாந்தீபனி முனிவரிடம் குரு தட்சணையாக என்ன வேண்டும் எனக்கேட்ட போது, குரு தட்சனை வேண்டாம் என்று கூறிவிட்டார். மேலும் அழுத்திக் கேட்ட கிருஷ்ணரிடம், குரு பத்தினியான சுமுகி தேவியிடம் அனுப்பி வைத்தார்.
 
பிரபாசப் பட்டினக் கடலில் குளிக்கச் சென்ற தனது மகனை மீட்டு தருமாறு, குரு பத்தினி சுமுகி தேவி, கிருஷ்னரிடம் கேட்டுக் கொண்டார். கிருஷ்ணர் மற்றும் பலராமர் இருவரும் பிரபாசா பட்டினத்திற்குச் சென்றனர். சாந்தீபனி முனிவர் மகனை அரக்கனான  *சங்காசூரன்* கவர்ந்து சென்றதை அறிந்து, சங்காசூரனை கொன்று, சாந்தீபனி முனிவரின் மகனை திரும்ப  சாந்தீபனி முனிவரிடம் ஒப்படைத்தார்.

## மேற்கோள்கள்

## வெளி இணைப்புகள்
Main extract of the Bhagavata Purana related to Sandipani

பகுப்பு:இந்து தொன்மவியல் மாந்தர்
பகுப்பு:முனிவர்கள்
பந்திபோரா சட்டமன்றத் தொகுதி

**பந்திபோரா சட்டமன்றத் தொகுதி** (Bandipora Assembly constituency) என்பது இந்தியாவின்  வட மாநிலமான சம்மு-காசுமீரிலுள்ள  சம்மு-காசுமீர் சட்டமன்றத்தில் உள்ள 90 தொகுதிகளில்  ஒன்றாகும். பந்திபோரா  சட்டமன்றத் தொகுதியானது பாரமுல்லா மக்களவைத் தொகுதிக்கு உட்பட்டதாகும்.2024 இல் நடந்த சம்மு காசுமீர் சட்டப் பேரவைத் தேர்தலில் சுயேச்சை வேட்பாளர் உஸ்மான் அப்துல்லாவை விட 811 வாக்குகள் அதிகம் பெற்று இந்திய தேசிய காங்கிரசு வேட்பாளரான நிசாம் உதின் பட் வெற்றிபெற்றார்.

## சட்டப்பேரவை உறுப்பினர்கள்

## தேர்தல் முடிவுகள்

## மேலும் காண்க

* பந்திப்போரா
* பந்திப்போரா மாவட்டம்

## மேற்கோள்கள்

பகுப்பு:சம்மு காசுமீர் சட்டப் பேரவை தொகுதிகள்
டெம்பிளர் சாலை கொமுட்டர் நிலையம்

**டெம்பிளர் சாலை கொமுட்டர் நிலையம்** (ஆங்கிலம்: *Jalan Templer Komuter Station*; மலாய்: *Stesen Komuter Jalan Templer*); சீனம்: 邓普勒路) என்பது மலேசியா, சிலாங்கூர், மாநிலத்தில் பெட்டாலிங் ஜெயா மாநகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும். 

தஞ்சோங் மாலிம்–கிள்ளான் துறைமுக வழித்தடம் பெட்டாலிங் ஜெயா' குடியிருப்புப் பகுதிகளில் வசிக்கும் மக்களுக்குச் சேவை செய்கிறது. 

சிலாங்கூர் பெட்டாலிங் ஜெயாவில் உள்ள டெம்பிளர் சாலை மிகவும் பரபரப்பான முக்கிய சாலைகளில் ஒன்றாகும். இந்தச் சாலை பெட்டாலிங் ஜெயாவில் கட்டப்பட்ட முதல் சாலை ஆகும். பிஜே சாலை 1 என்று அழைக்கப்படுகிறது.

## பொது

மலாயாவின் முன்னாள் மூத்த பிரித்தானிய உயர் ஆணையர் சர் ஜெரால்ட் டெம்பிளரின் நினைவாக இந்தச் சாலைக்கு பெயரிடப்பட்டது

டெம்பிளர் சாலை பகுதியிலும் அதன் சுற்றுப்புறங்களிலும் உள்ள போக்குவரத்தை நிறைவு செய்வதற்காக சாலையின் பெயரால் இந்த நிலையம் கட்டப்பட்டது. 

### இனாய் பல்லடுக்கு குடியிருப்புகள்

இந்த நிலையம், பிஜே பிரிவு 1 *(PJ Section 1),* பிஜே பிரிவு 1A *(PJ Section 1A);* பிஜே பிரிவு 18 *(PJ Section 18)*-இல் உள்ள இனாய் கோர்ட் பல்லடுக்கு குடியிருப்புகள் *(Inai Court Apartment);* பன்மாடி இல்லங்கள்; மற்றும் இந்த நிலையத்திற்கு அருகில் உள்ள குடியிருப்புகள் போன்றவற்றுக்குச் சேவை செய்கிறது.

1980-களில் இந்த நிலையம் பெட்டாலிங் ஜெயா நிலையம் என்று அறியப்பட்டது. அதன் பின்னர் தற்போதைய டெம்பிளர் சாலை நிலையம் எனும் பெயரைப் பெற்றது.

## காட்சியகம்

150701 Rapid KL - Kelana Jaya Line ART Mark II train.jpg
File:RapidKL electric bus.jpg|



## மேற்கோள்கள்

 
## மேலும் காண்க
* என்றி கர்னி 
* பெட்டாலிங் ஜெயா
* ஜெரால்ட் டெம்பிளர் 
* மலாயா அவசரகாலம்
* மலாயாவின் ஐக்கிய இராச்சிய உயர் ஆணையர்கள்

## வெளி இணைப்புகள்
* Petaling KTM Komuter Station

பகுப்பு:மலேசியத் தொடருந்து நிலையங்கள்
பகுப்பு:கிள்ளான் துறைமுக வழித்தடம்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
இப்போ பே

**இப்போ பே** (*IppoPay*) என்பது இந்தியாவின், தமிழ்நாட்டைச் சேர்ந்த யு.பி.ஐ செயலி ஆகும். இது 2020ல் உருவாக்கபட்டது. இதைக் கொண்டு செல்லிடத் தொலைபேசி வழியாக பணம் செலுத்தவும் மற்றும் பொருட்களை வாங்குவதற்கும் பயன்படுகிறது. இதை தமிழ்நாட்டைச் சேர்ந்த மோகன், ஜெயக்குமார் ஆகியோர் இணைந்து இந்த நிறுவனத்தைத் துவக்கினர். இந்த நிறுவனம் சென்னையைத் தளமாக கொண்டு இயங்குகிறது. 2024, சனவரி காலகட்டத்தில் நாள்தோறும் இதன் வழியாக எட்டு கோடி ரூபாய்க்கு பரிவர்த்தனை நடக்கிறது. முதலில் ஏழு பேர் மட்டுமே பணிபுரிந்த நிலையில் 2024 காலகட்டத்தில் இந்நிறுவனத்திலை 400 பேர் பணிபுரிகின்றனர்.

## மேற்கோள்கள்

பகுப்பு:செயலிகள்
பகுப்பு:இந்திய வகைக்குறிகள்
பகுப்பு:சென்னையை மையமாகக் கொண்ட நிறுவனங்கள்
தனு (தானவர்கள்)

**தனு** (*Danu* (, ), பிரஜாபதி தக்கன்-பஞ்சஜனி தம்பதியரின் மகளும்,  காசிய முனிவரின் மனைவியும், தானவர்களின் தாயும் ஆவார்.  தனு குறித்து ரிக் வேதத்தில் குறிப்பிட்டுள்ளது.
## சொற்பிறப்பியல்
சமசுகிரு மொழியில் தனு என்பதற்கு மழை அல்லது திரவம் என்று பொருள்.

### ரிக் வேதத்தில்
ரிக் வேதம் I.32.9ல் தனுவை விருத்திராசூரனின் தாயாக குறிப்பிட்டுள்ளது.

### பத்ம புராணம்
பத்ம புராணம்  1:6ல்  தனுவின் குழந்தைகளாக தைத்தியர்கள், பறவைகள் மற்றும் பாம்புகள் எனக்குறிப்பிட்டுள்ளது. :
### பிரம்ம புராணம்
பத்ம புராணத்தில் தனு மாயாஜால வித்தைகளில் தேர்ந்தவள் எனக்குறிப்பிடுகிறது.
## மேற்கோள்கள்

பகுப்பு:இந்து தொன்மவியல் மாந்தர்
பகுப்பு:தக்கனின் மகள்கள்
கம்போங் டத்தோ அருண் கொமுட்டர் நிலையம்

**கம்போங் டத்தோ அருண் கொமுட்டர் நிலையம்** (ஆங்கிலம்: *Kampung Dato Harun Komuter Station*; மலாய்: *Stesen Komuter Kampung Dato Harun*); சீனம்: 八打灵) என்பது மலேசியா, சிலாங்கூர், மாநிலத்தில் பெட்டாலிங் ஜெயா மாநகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும். 

கம்போங் டத்தோ அருண் நிலையம் பெட்டாலிங் ஜெயாவின் பிரிவு 51 இல் அமைந்துள்ளது; மற்றும் அங்குள்ள போக்குவரத்தைப் பூர்த்தி செய்வதற்காக கட்டப்பட்டது. கம்போங் டத்தோ அருண் நிலையத்திற்கு அருகிலுள்ள மலாய் கிராமமான கம்போங் டத்தோ அருண் எனும் கிராமத்தின் பெயரில் இந்த நிலையத்திற்கும் பெயரிடப்பட்டது.

தஞ்சோங் மாலிம்–கிள்ளான் துறைமுக வழித்தடம் பெட்டாலிங் ஜெயா குடியிருப்புப் பகுதிகளில் வசிக்கும் மக்களுக்குச் சேவை செய்கிறது. இந்த நிலையம்  பந்தாய் புதிய நெடுஞ்சாலையின் வடக்குப் பகுதியில் அமைந்துள்ளது.

## பொது

கம்போங் டத்தோ அருண் நிலையம் பொதுவாக நெரிசல் நேரங்களில் பரபரப்பாக இருக்கும். ஏனெனில் இந்த நிலையம், பயணிகள் தங்களின் தொழில் இடங்களுக்குச் செல்ல பெரிதும் பயன்படுத்தப்படுகிறது. 

ரேபிட் கேஎல் பெரும் கோலாலம்பூரின் பேருந்து வழித்தடம் 641 *(Greater Kuala Lumpur Bus Routes)* மற்றும் பிஜே சிட்டி பேருந்து வழி **PJ01** ஆகியவை இந்த நிலையத்தின் சுற்று வட்டாரப் பகுதிகளில் சேவை செய்கின்றன.

இப்பகுதியில் பல தொழிற்சாலைகள் உள்ளதால் தொழிற்சாலைகளுக்குச் செல்லும் தொழிலாளர்களும் இந்த நிலையத்தைப் பயன்படுத்துகின்றனர். 

### மகா லாமா நிலையம்

கான்டினென்டல் சைம் டயர் சென்டிரியான் பெர்காட் *(Continental Sime Tyre Sdn Bhd),* நெஸ்லே நிறுவனம் *(Nestle Manufacturing (M) Sdn Bhd),* சப்புரா நிறுவனம் *(Sapura Resources Bhd)* போன்ற தொழில் நிறுவனங்களும்; தாமான் மேடான் ஜெயா *(Taman Medan Jaya)* மற்றும் தேசா மெந்தாரி *(Desa Mentari)* போன்ற குடியிருப்புப் பகுதிகளும் இந்த நிலையத்திற்கு அருகில் உள்ளன.

இந்த நிலையத்திற்கு 1980-களில் மகா லாமா நிலையம் *(MAHA Lama Station)* என்று பெயரிடப்பட்டது.

## ரேபிட் கேஎல்

Rapid KL LRT10 Shuttle Bus (WB 1862 U) at Jalan Tun Perak (230128).jpg
Rapid KL bus route T112 20231028 122405.jpg
KL2212 Hab Pasar Seni (Platform D1-D6) with Rapid KL bus route 780 20221215 143039.jpg


## மேற்கோள்கள்

 
## மேலும் காண்க
* பெட்டாலிங் ஜெயா
* கிள்ளான் துறைமுகம் 
* கேடிஎம் கொமுட்டர்
* கோலாலம்பூர் சென்ட்ரல்
* டெம்பிளர் சாலை கொமுட்டர் நிலையம்
* தஞ்சோங் மாலிம்–கிள்ளான் துறைமுக வழித்தடம்

## வெளி இணைப்புகள்
* Petaling KTM Komuter Station

பகுப்பு:மலேசியத் தொடருந்து நிலையங்கள்
பகுப்பு:கிள்ளான் துறைமுக வழித்தடம்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
அலுமினோசெலதோனைட்டு

**அலுமினோசெலதோனைட்டு**  (Aluminoceladonite) என்பது K(Mg,Fe2+)Al(Si4O10)(OH)2. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். தாழ்வெப்பநிலை பொட்டாசியம் ஈரெண்முக மைக்கா கனிமம் என்று இது வகைப்படுத்தப்படுகிறது. இல்லைட்டு அலுமினோசெலதோனைடு திண்மக்கரைசல் வரிசையில் இக்கனிமம் இறுதி உறுப்பினராகும். 

பன்னாட்டு கனிமவியல் சங்கம் அலுமினோசெலதோனைட்டு கனிமத்தை Acel என்ற குறியீட்டால் அடையாளப்படுத்துகிறது.

## தோற்றம்
அலுமினோசெலதோனைட்டு பெரும்பாலும் ஓர் அரிய கனிமமாக குறிப்பிடப்படுகிறது. இருப்பினும் இதன் உண்மையான இருப்பானது அடையாளம் காண்பதில் உள்ள சிரமம் காரணமாக குறைத்து மதிப்பிடப்படுகிறது. அலுமினோசெலதோனைட்டு, இல்லைட்டு-அலுமினோசெலதோனைட்டு திண்மக் கரைசல் தொடரில் உள்ள மற்ற பைலோசிலிக்கேட்டு தாதுக்களுடன், முக்கியமாக நன்றாக சிதறடிக்கப்பட்ட, பெரும்பாலும் இடை-அடுக்கு-குறைபாடு, அலுமினியம் நிறைந்த பொட்டாசியம்-ஈரெண்முக மைக்கா வகைகளின் வண்டல் பாறைகளில் இக்கனிமம் காணப்படுகிறது.

## மேற்கோள்கள்

பகுப்பு:பொட்டாசியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:அலுமினியம் கனிமங்கள்
பகுப்பு:மக்னீசியக் கனிமங்கள்
தோரியா பச்சைப் பாம்பு

**தோரியா பச்சைப் பாம்பு** (*Doria 's Green Snake*) என்பது *கொலுபிரிடே* குடும்பத்தைச் சேர்ந்த ஒரு பாம்பு சிற்றினம் ஆகும். இந்தச் சிற்றினம் ஆசியாவில் காணப்படும் அகணிய உயிரி.

## சொற்பிறப்பியல்
இத்தாலிய இயற்கை ஆர்வலர் கியாக்கோமோ *தோரியா* நினைவாகத் தோரியா என்ற சிற்றினப் பெயர் சூட்டப்பட்டுள்ளது.

## புவியியல் வரம்பு
*தை. தோரியா* தென்மேற்கு சீனா (யுன்னான்) வடகிழக்கு இந்தியா (அசாம்) மற்றும் வடக்கு மியான்மர் (கச்சின் மலை) ஆகியவற்றில் காணப்படுகிறது.

## வாழிடம்
*பை. தோரியா*வின் விருப்பமான இயற்கை வாழிடங்கள் காடுகள், புதர் நிலங்கள் மற்றும் புல்வெளிகளில் சுமார் 600 முதல் 1,780 மீட்டர் உயரத்தில் வாழ்கின்றன.

## விளக்கம்
*பை. தோரியா* பாம்பின் மொத்த உடல் நீளம் 91 செமீ (36 அங்குலம்) வரையும், இதில் வால் 21 செமீ (8.3 அங்குலம் நீளம்) நீளம் வரையும் வளரக்கூடியது. முதுகுப்புறம் பச்சை நிறத்திலும் வயிற்றுப்பகுதியில் வெண்மை நிறத்திலும் காணப்படும் இந்தப் பாம்பின் மேல் உதடு வெண்மையாக இருக்கும். முதுகெலும்பு செதில்கள் மென்மையாகவும், உச்சிக் குழிகள் இல்லாமல், உடலின் நீளம் முழுவதும் 15 வரிசைகளாக அமைக்கப்பட்டுள்ளன.

## நடத்தை
*பை. தோரியா* பகலாடி வகையினமாகவும் மரங்களில் வாழக்கூடியதாகவும் இருக்கும்.

## இனப்பெருக்கம்
*பை. தோரியா* முட்டையிட்டு இனப்பெருக்கம் செய்யக்கூடியது.

## மெற்கோள்கள்

## மேலும் வாசிக்க

* Boulenger GA (1888). "An Account of the Reptilia obtained in Burma, north of Tenasserim, by M[onsieur]. L. Fea, of the Genova Civic Museum". *Annali del Museo Civico di Storia Naturale di Genova, Serie Seconda* **6** (**26**): 593-604 + Plates V-VII. (*Cyclophiops doriae*, new species, p.&nbsp;599 + Plate VI, figures 1, 1a, 1b).
* Boulenger GA (1890). *The Fauna of British India, Including Ceylon and Burma. Reptilia and Batrachia.* London: Secretary of State for India in Council. (Taylor and Francis, printers). xviii + 541 pp. (*Ablabes doriæ*, new combination, pp.&nbsp;306–307).
* Boulenger GA (1894). *Catalogue of the Snakes in the British Museum (Natural History). Volume II., Containing the Conclusion of the Colubridæ Aglyphæ.* London: Trustees of the British Museum (Natural History). (Taylor and Francis, printers). xi + 382 pp. + Plates I-XX. (*Ablabes doriæ*, pp.&nbsp;279–280).
*  (2003). *Handbook: Indian Snakes*. Kolkata: Zoological Survey of India. 292 pp. . (*Opheodrys doriae*).

பகுப்பு:இந்திய ஊர்வன
பகுப்பு:பச்சைப் பாம்புகள்
ரைக்வர்

**ரைக்வர்** (*Raikva*), சாந்தோக்கிய உபநிடதத்தின் ஆறாவது அத்தியாத்தில் கூறப்படும்,  ஆத்ம வித்தியாவை அறிந்த ஒரு ஏழை வண்டி ஓட்டி ஆவார்.ரைக்வர் சம்வர்க வித்தையை மன்னர் ஜானசுருதிக்கு உபதேசித்தவர்
## வரலாறு
ஞானம் அறிந்த மன்னர் ஜானசுருதி கற்றோருக்கு மேன்மையான பரிசுகளும், தானங்களும் வழங்குபவர்.மன்னர் ஜானசுருதி தற்செயலாக அன்னப் பறவைகள் மூலம் ரைக்கவரின் ஞானத்தின் மகிமையைக் கேள்வியுற்றார்.

ஞானமும் கற்றறிந்தவனுமான ஜானஸ்ருதி பரிசுகளுடன் ரைக்வாவை அணுகினார். ரைக்கவர் மன்னரை சந்திக்க மறுத்து விட்டதால், மீண்டும் ஜானசுருதி தன் மகள் மற்றும் விலை உயர்ந்த பரிசுப் பொருட்களுடன் புற நகரத்தில் வண்டியின் கீழ் அமர்ந்திருந்த ரைக்வரை சந்தித்து ஆத்ம உபதேசம் வழங்க வேண்டினார். பின்னர் ஜானசுருதிக்கு ரைக்வர் *சம்வர்க்க வித்தை*யை உபதேசித்தார்.

## மேற்கோள்கள்

பகுப்பு:இந்து மெய்யியலாளர்கள்
பகுப்பு:முனிவர்கள்
பகுப்பு:வேதாந்தம்
இரியூக்கியூ பச்சைப் பாம்பு

**இரியூக்கியூ பச்சைப் பாம்பு** எனும் *தையாசு செமிகாரினேட்டா* (*Ptyas semicarinata*), *கொலுபிரிடே* குடும்பத்தினைச் சார்ந்த பாம்புச் சிற்றினமாகும்.

இரியூக்கியூ பச்சைப் பாம்பு சப்பானில் காணப்படுகிறது. இப்பாம்பு பகுதி மரவாழ் பாம்பாகும். நாசித் துவாரம் பெரியது. ஏறக்குறைய நாசியின் முழுவதும் நீண்டுள்ளது. 15 வரிசைகளில் காணப்படும் செதில்களில், அடிப்பகுதிச் செதில்கள் இணைப்புடன் காணப்படும். ஒவ்வொரு பக்கத்திலும் மென்மையான வெளிப்புற மூன்று வரிசைகளில், நுனி குழிகள் இல்லாமல் உள்ளது. வயிற்றுப்புறத்தில் 185 முதல் 192 செதில்கள் வரை காணப்படும். குதச் செதில்கள் பிரிக்கப்பட்டுக் காணப்படும். வாலடிச் செதில்கள் 70 முதல் 82 வரை உள்ளன.

## மேற்கோள்கள்

பகுப்பு:பச்சைப் பாம்புகள்
பகுப்பு:சாரைப்பாம்புகள்
மூசா முகமது அபு மர்சூக்

**மூசா முகமது அபு மர்சூக்** (*Mousa Mohammed Abu Marzook*) (பிறப்பு:9 சனவரி 1951), காசாக்கரையில் செயல்படும் ஹமாஸ் அமைப்பின் முதல் தலைவராக 1992 முதல் 1996 முடிய செயல்பட்டார். பின் சனவரி 1997 முதல் ஏப்ரல் 2013 முடிய ஹமாஸ் அமைப்பின் துணைத்தலைவராக செயல்பட்டார். இவருக்குப் பின் இசுமாயில் அனியே ஹமாஸ் அமைப்பின் தலைவராக தேர்வு செய்யப்பட்டார்.

தற்போது மூசா முகமது அபு மர்சூக் கத்தார் நாட்டின் தலைநகரான தோகாவில் ஹமாஸின் சர்வதேச உறவு அலுவலகத்திற்கு தலைமை தாங்குகிறார். இவர் முன்பு ஹமாஸ் பொலிட்பீரோ தலைவராக உள்ளார்
## மேற்கோள்கள்

### ஆதாரங்கள்

*
* 
* 

## வெளி இணைப்புகள்
*"Hamas leader refuses to admit-his group kill civilians during ''Operation Al-Aqsa Flood''"
* "Al-Jazeera interview with Mousa Abu Marzouq during ''Operation Cast Lead''"
* 
* Abu Marzook, Mousa "Hamas is ready to talk", *The Guardian*. Retrieved on 16-8-2007.
* Abu Marzook, Mousa "Hamas' stand", *L.A. Times*. Retrieved on 28-8-2008.
* Abu Marzook, Mousa "What Hamas Is Seeking", *The Washington Post*. Retrieved on 28-08-2008.
* Your Questions to Hamas: Live Chat with Mousa Abu Marzook @ ''IslamOnline.net''

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:ஹமாஸ் அமைப்பினர்
டேட்டாகஞ்சு

**டேட்டாகஞ்சு (Dataganj)**  என்பது இந்தியாவின் உத்தரப்பிரதேச மாநிலத்தில் உள்ள பதாவுன் மாவட்டத்தில் உள்ள ஒரு நகரமும் நகராட்சி மன்றமும்  ஆகும்.

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, டேட்டாகஞ்சு நகரத்தின் மக்கள் தொகை 21,672 ஆகும். மக்கள் தொகையில் ஆண்கள் 53% ஆகவும், பெண்கள் 47% ஆகவும் இருந்தனர்.  டேட்டாகஞ்சின்  சராசரி கல்வியறிவு விகிதம் 50% ஆகும். இது தேசிய கல்வியறிவு சராசரியான 59.5% என்பதை விட குறைவாக உள்ளது.  இச்சராசரியில் ஆண்களின் கல்வியறிவு 57% ஆகவும், பெண்களின் கல்வியறிவு 41% ஆகவும் இருந்தது.  டேட்டாகஞ்சில் இருந்த மக்கள் தொகையில் 20% பேர் 6 வயதிற்குட்பட்டவர்கள் ஆவர்.

## மேற்கோள்கள்

பகுப்பு:Coordinates on Wikidata
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:பதாயூன் மாவட்டம்
மால்வன்

**மால்வன்** (*Malwan*) என்பது இந்தியாவின் குசராத்து மாநிலம் சூரத் மாவட்டத்தில் அமைந்துள்ள ஒரு சிறிய சிந்து சமவெளி நாகரிகத் தளமாகும். இந்த தளம் சில நேரங்களில் சிந்து சமவெளி நாகரிகத்தின் தெற்கு எல்லைகளில் ஒன்றாகக் கருதப்படுகிறது. மற்றொன்று மேலும் தெற்கே அமைந்துள்ள தொல்லியல் தளமான தைமாபாத்து கிராமம் ஆகும். 

## காலம்
*முதலாம் காலம்- அரப்பா பிற்பகுதி மற்றும் அரப்பா முடிவு காலம்.
 
*இரண்டாம் காலம்-வரலாற்றுக் குழிகளும் தற்காலிக ஆக்கிரமிப்பும்.   

## அகழ்வாராய்ச்சி
1967 ஆம் ஆண்டில் இந்திய தொல்லியல் துறையின் (இந்திய தொல்லியல் ஆய்வு) முயற்சியால் இந்த தளம் கண்டுபிடிக்கப்பட்டது. இருப்பினும், அந்த நேரத்தில், இந்த இடம் சேதமடைந்தது மற்றும் பண்டைய குடியிருப்பின் பெரும்பகுதி ஏற்கனவே இழக்கப்பட்டது.

1970 ஆம் ஆண்டில் இந்தியத் தொல்லியல் ஆய்வகத்தின் இயே. பி. ஜோசியும் அவரது சகாக்களும் மற்றும் கேம்பிரிட்ச்சு பல்கலைக்கழகத்தின் சைரசு குசுட்டெர் ஆகியோர் இதில் ஈடுபட்டனர்.

## கண்டுபிடிப்புகள்
ஏராளமான செம்பு மற்றும் வெண்கலப் பொருட்கள் மற்றும் முக்கிய கண்டுபிடிப்புகளாக ஒரு வளையலும் சிறிய கம்பியும் கண்டுபிடிக்கப்பட்டன. விலங்குகளின் கண்டுபிடிப்புகளாக செம்மறி ஆடு, ஆடு, கால்நடைகள், நாய், குதிரை, பன்றி, சதுப்புநில மான் மற்றும் மீன் ஆகியவை கண்டறியப்பட்டன. .[1] சுடுமட்பாண்ட கூம்பு காளைகள், வட்ட அல்லது ரொட்டி வடிவ சுடுமண்பாண்ட கேக்குகள், கார்னேலியன் மணிகள் ஆகியவையும் கண்டுபிடிக்கப்பட்டன. சாடிகள், கிண்ணங்கள், வெற்று பட்டைகள் கொண்ட மிகச்சிறிய அளவு சாடிகள், உடல் மற்றும் கழுத்தில் தொங்கும் ஒன்றோடு ஒன்று இணைக்கப்பட்ட சுழல்கள் போன்றவையும் கண்டுபிடிக்கப்பட்டன.

## மேலும் காண்க
*சிந்து சமவெளி நாகரிகம்

*சிந்துவெளி நாகரிகத்தின் தொல்லியல் களங்கள்

## மேற்கோள்கள்

பகுப்பு:சிந்துவெளி நாகரிகத்தின் தொல்லியல் களங்கள்
பகுப்பு:சூரத் மாவட்டம்
பாதரச சல்பைடு

**பாதரச சல்பைடு** (*Mercury sulfide*) என்பது HgS என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாதரச(II) சல்பைடு என்ற பெயராலும் அறியப்படுகிறது. பாதரசமும் கந்தகமும் சேர்ந்து பாதரச சல்பைடு உருவாகிறது. இச்சேர்மம் நீரில் கரையாது.

## மேலும் காண்க
*பாதரச நச்சு

## மேற்கோள்கள்

பகுப்பு:மோனோசல்பைடுகள்
பகுப்பு:பாதரச(II) சேர்மங்கள்
N-பியூட்டைல்மெர்க்குரிக் குளோரைடு

**n-பியூட்டைல்மெர்க்குரிக் குளோரைடு** (*n-Butylmercuric chloride*) என்பது C4H9ClHg என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம பாதரச உப்பான இச்சேர்மம் ஒரு வினையூக்கியாகப் பயன்படுத்தப்படுகிறது. பிற கரிமப் பாதரச சேர்மங்களைத் தயாரிக்க ஒரு முன்னோடிச் சேர்மமாகவும் இது பயன்படுகிறது.

## தயாரிப்பு
n-பியூட்டைல்மக்னீசியம் புரோமைடுடன் பாதரசக் குளோரைடைச் சேர்த்து வினைபுரியச் செய்தால் n-பியூட்டைல்மெர்க்குரிக் குளோரைடு உருவாகிறது.

1-பியூட்டீனுடன் பாதரச அசிட்டேட்டைச் சேர்த்து வினைபுரியச் செய்தாலும் n-பியூட்டைல்மெர்க்குரிக் குளோரைடு உருவாகிறது.

## மேற்கோள்கள்

பகுப்பு:பாதரச(II) சேர்மங்கள்
பகுப்பு:கரிமச் சேர்மங்கள்
பகுப்பு:கரிமபாதரச சேர்மங்கள்
ராஜரிஷி (முனிவர்)

**ராஜரிஷி** (*Rajarshi*) () இந்து தொன்மவியலில் சத்திரியர் குல மன்னரில் ரிஷித்துவம் அடைந்தவரை குறிப்பிடுவதாகும்.எடுத்துக்காட்டாக கௌசிகன் எனும் சத்திரிய மன்னர் விஸ்வாமித்திரர்  கடும் தவம் இயற்றி வசிட்டரால் இராஜரிஷி எனும் பட்டம் பெற்றவர். பின்னர் விஸ்வாமித்திரர் பிரம்ம ஞானம் பெற்று பிரம்மரிஷி ஆனவர்..

இந்து சாத்திரங்கள் கூறும் ரிஷிகளில் நான்கு வகையினர்: பின்வருமாறு:
# ராஜரிஷி - சனகர்
# மகரிஷி  - வாமதேவர்
#  பிரம்மரிஷி - வசிட்டர் & விசுவாமித்திரர்
# தேவரிஷி - நாரதர்

## இலக்கியங்களில்
இராமாயணத்தில் ஆயிரம் ஆண்டுகள் கடும் தவம் இயற்றிய விசுவாமித்திரருக்கு பிரம்மா இராஜரிஷி பட்டம் வழங்கினார் எனக்கூறிப்பிட்டுள்ளது. 

## மேற்கோள்கள்

பகுப்பு:முனிவர்கள்
வட சீன பச்சைப் பாம்பு

வலது|thumb
**வட சீன பச்சைப் பாம்பு**  அல்லது பட்டை பச்சைப் பாம்பு எனப்படும் *தையாசு மல்டிசின்ங்டா (Ptyas multicincta*) *கொலுப்ரிடே* குடும்பத்தைச் சேர்ந்த ஒரு பாம்பு சிற்றினம் ஆகும். பகலில் செய்படும் இப்பாம்பு பகுதி மரவாழ் வாழ்க்கையினையும் மேற்கொள்கிறது.

இந்த பாம்பு சீனா, லாவோஸ், வியட்நாம் மற்றும் தாய்லாந்தில் காணப்படுகிறது.

## மேற்கோள்கள்

பகுப்பு:பச்சைப் பாம்புகள்
பகுப்பு:சீன உயிரினங்கள்
பகுப்பு:சாரைப்பாம்புகள்
சீன பச்சைப் பாம்பு

**சீன பச்சைப் பாம்பு** (*தையாசு மேஜர்*) என்பது *கொலுபிரிடே* குடும்பத்தைச் சேர்ந்த ஒரு பாம்பு ஆகும்.
வலது|thumb|230x230px

## விளக்கம்
சீன பச்சைப் பாம்பு மெலிந்த, நடுத்தர அளவிலான பாம்பு ஆகும். இதன் மொத்த நீளம் சராசரியாக 75 முதல் 90 செமீ (2 1⁄2-3 அடி) வரை இருக்கும். ஆனால் எப்போதாவது 120 செமீ (4 அடி) வரை வளரலாம். இப்பாம்பின் மேல் புறம் பச்சை நிறத்திலும் வயிற்றுப்புறச் செதில்கள் பச்சை-மஞ்சள் நிறத்தில் இருக்கும். ஆண் பாம்பின் நடுத்தர-வயிற்றுப்புறச் செதில்கள்  இணைப்புடன் காணப்படும். சில மாதிரிகள் சிதறிய கருப்பு புள்ளிகளை முதுகுப்புறத்தில் கொண்டுள்ளன.

## பரவல்
சீன பச்சைப் பாம்பு மத்திய மற்றும் தெற்கு சீனாவில் (ஹைனான், ஹெனன், கான்சு, அன்ஹுயி, சிச்சுவான், புஜியான், குவாங்டொங், குவாங்சி, குயிசூ, ஹுனான், ஹூபே, ஜியாங்சி, சியாங்சு, சென்சி, செஜியாங், ஆங்காங், தைவான், வடக்கு வியட்நாம், லாவோஸ் மற்றும் வங்கதேசம் (சில்ஹெட், ரடார்குல் சதுப்பு காடு) ஆகிய இடங்களில் காணப்படுகிறது.

இது ஈரப்பதமான காடுகளிலும் விவசாய நிலங்களிலும் காணப்படுகிறது.

## நடத்தை மற்றும் சூழலியல்
சீன பச்சைப் பாம்பு பகலாடி வகையினைச் சார்ந்த பகுதி மரங்களில் வாழும் பாம்பு ஆகும். இவை அரிதாகவே மக்களைக் கடிக்கும்.

### உணவு
சீன பச்சைப் பாம்பு, மண்புழு, பூச்சி குடம்பிகள் மற்றும் பிற மென்மையான முதுகெலும்பற்ற விலங்குகளை உணவாக உட்கொள்ளும்.

### இனப்பெருக்கம்
சீன பச்சைப் பாம்பு முட்டையிட்டு இனப்பெருக்கம் செய்யக்கூடியவை. ஒரு முறை 2 முதல் 16 முட்டைகளை இடுகின்றன. 

## மேற்கோள்கள்

## மேலும் வாசிக்க

* Günther, A. 1858. *Catalogue of Colubrine Snakes in the Collection of the British Museum*. Trustees of the British Museum. (Taylor and Francis, Printers.) London. xvi + 281 pp. (*Cyclophis major*, p.&nbsp;120.)
* Karsen, S. J., Lau, M.W.N, & Bogadek, A. (1998). *Hong Kong Amphibians and Reptiles* (2nd Edition). Provisional Urban Council Hong Kong. ISBN&nbsp;962-7849-05-7

பகுப்பு:காணொளிக் கோப்பு உள்ள கட்டுரைகள்
பகுப்பு:பச்சைப் பாம்புகள்
கேண்டர் சாரைப்பாம்பு

**கேண்டர் சாரைப்பாம்பு** என்று பொதுவாக அழைக்கப்படும் *தையாசு தும்னேடசு* (*Ptyas dhumnades*) என்பது கொலுப்ரிடே குடும்பத்தைச் சேர்ந்த ஒரு பாம்பு சிற்றினம் ஆகும். இது சீனா, வியட்நாம் மற்றும் தைவானில் காணப்படுகிறது.

அளவில் கேண்டர் சாரப்பாம்பு பெரியது. இதன் மொத்த நீளம் 220 செ.மீ. ஆகும். உடலின் நடுப்பகுதியில் 11 முதல் 16 செதில் வரிசைகள் உள்ளன. இவை முதுகெலும்பினைச் சுற்றிக் காணப்படும். முட்டை வடிவத் தலையானது சிறிது முக்கோணமாகவும் காணப்படும். தலை கழுத்திலிருந்து வேறுபடுத்திக் காணும் அளவில் பிரிக்கப்பட்டுள்ளது. உடல் மெலிந்து வால் நீளமாகக் காணப்படும். கண் மிகவும் பெரியது; கருவிழி அடர் சாம்பல் முதல் கருப்பு நிறத்திலிருக்கும். 

கேண்டர் சாரைப்பாம்பு பகலாடி வகையினைச் சார்ந்தது. நிலப்பரப்பில் இப்பாம்பு புல்வெளிகள், வனப்பகுதிகள் மற்றும் விவசாய நிலங்களில் வாழ்கிறது. இது மீன்கள், தவளைகள், பல்லிகள், பிறபாம்புகள், பறவைகள் மற்றும் எலிகளை அதிகமாக உண்கிறது. ஒரு முறைக்கு 6 முதல் 17 முட்டைகளை வசந்த காலத்தின் பிற்பகுதியிலும் கோடைக் காலத்திலும் உற்பத்தி செய்கின்றன. இரவில் மரங்களில் உறங்குவதாகத் தெரிவிக்கப்பட்டுள்ளது.

## மேற்கோள்கள்

பகுப்பு:ஊர்வன
பகுப்பு:சாரைப்பாம்புகள்
இலார்ணைட்டு

**இலார்ணைட்டு** (*Larnite*) என்பது Ca2SiO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் சிலிக்கேட்டு வகை கனிமமான இது ஆலிவைன் தாதுக் குழுவின் கால்சியம் உறுப்பினராகக் கருதப்படுகிறது. பன்னாட்டு கனிமவியலாளர் சங்கம் இலார்ணைட்டு கனிமத்தை Lrn என்ற குறியீட்டால் அடையாளப்படுத்துகிறது.

1929 ஆம் ஆண்டு வடக்கு அயர்லாந்தின் இலார்ன் நகரத்தில் உள்ள இசுகாவ்ட்டு எரிமலையில் இலார்ணை கனிமம் கண்டறியப்பட்டது. செசில் எட்கர் டில்லி என்பவர் இதை கண்டறிந்தார். கண்டறியப்பட்ட இடத்தின் பெயர் நினைவாக கனிமத்திற்கு இலார்ணைட்டு எனப் பெயரிடப்பட்டது.   வோலாசுடோணைட்டு, இசுபுரைட்டு, பெரோவ்சிகைட்டு, மெர்விணைட்டு, மெலிலைட்டு மற்றும் கெகிலெணைட்டு ஆகிய கனிமங்களுடன் சேர்ந்து இலார்ணைட்டு காணப்படுகிறது. பாசால்டிக்கு அக்னிப்பாறைகளுக்கிடையின் ஊடுருவலுக்கு அருகில் உள்ள தொடர்பு உருமாற்றம் செய்யப்பட்ட சுண்ணாம்பு மற்றும் சுண்ணாம்பு கற்கள் ஆகியவற்றில் இக்கனிமம் கிடைக்கிறது. 

இருகால்சியம் சிலிக்கேட்டு வேதியியல் ரீதியாக β-Ca2SiO4 சேர்மம் ஆகும். சில சமயங்களில் இலட்சியப்படுத்தப்பட்ட ஆக்சைடு சேர்மத்தின் மூலக்கூற்று வாய்ப்பாடும் 2CaO·SiO2 குறிப்பிடப்படுவதுண்டு. சிமெண்ட்டு வேதியியலாளர் தங்கள் குறியீட்டில் C2S எனக் குறிப்பிடுவர். சிமெண்ட்டு தொழிலில் பயன்படுத்தப்படும் போது, இக்​​கனிமம் பொதுவாக பெலைட்டு என்று அழைக்கப்படுகிறது. 

## மேற்கோள்கள்

*

பகுப்பு:சிலிக்கேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:நெசோசிலிக்கேட்டுகள்
செரி செத்தியா கொமுட்டர் நிலையம்

**செரி செத்தியா கொமுட்டர் நிலையம்** (ஆங்கிலம்: *Seri Setia Komuter Station*; மலாய்: *Stesen Komuter Seri Setia*); சீனம்: 斯里斯迪亚) என்பது மலேசியா, சிலாங்கூர், மாநிலத்தில் பெட்டாலிங் ஜெயா மாநகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.

செரி செத்தியா நிலையம் பெட்டாலிங் ஜெயாவின் பிரிவு 51 இல் அமைந்துள்ளது; மற்றும் அங்குள்ள போக்குவரத்தைப் பூர்த்தி செய்வதற்காக கட்டப்பட்டது. 

தஞ்சோங் மாலிம்–கிள்ளான் துறைமுக வழித்தடம் பெட்டாலிங் ஜெயா குடியிருப்புப் பகுதிகளில் வசிக்கும் மக்களுக்குச் சேவை செய்கிறது. இந்த நிலையம்  பந்தாய் புதிய நெடுஞ்சாலையின் வடக்குப் பகுதியில் அமைந்துள்ளது.

## பொது

செரி செத்தியா நிலையம் பொதுவாக நெரிசல் நேரங்களில் பரபரப்பாக இருக்கும். ஏனெனில் இந்த நிலையம், சுங்கைவே பகுதியில் வாழும் பயணிகள், தாங்கள் தொழில் செய்யும் இடங்களுக்குச் செல்ல பெரிதும் பயன்படுத்தப்படுகிறது. 

இப்பகுதியில் பல தொழிற்சாலைகள் உள்ளதால் தொழிற்சாலைகளுக்குச் செல்லும் தொழிலாளர்களும் இந்த நிலையத்தைப் பயன்படுத்துகின்றனர். 

### கின்னஸ் நிலையம்

இந்த நிலையம் முன்பு 1980-களில் **கின்னஸ் நிலையம்** *(Guinness Station)* என்று பெயரிடப்பட்ட ஒரு சரக்கு நிலையமாக இருந்தது. இந்த நிலையத்தை ஒட்டி அமைந்துள்ள கின்னஸ் மதுபான ஆலையின் *(Guinness Brewery)* பெயரால் இந்த நிலையத்திற்கும் பெயரிடப்பட்டது, 

தற்போதைய செரி செத்தியா கிராமம் என்பது அருகிலுள்ள சுங்கைவே கிராமத்திலிருந்து உருவானது. சுங்கைவேயின் தற்போதைய பெயர் செரி செத்தியா புதுக்கிராமம் *(Seri Setia New Village).* இந்த நிலையத்திலிருந்து  மலேசிய கூட்டரசு நெடுஞ்சாலையின் *(Federal Highway Malaysia)* குறுக்கே சுங்கைவே கிராமத்திற்கு இணைப்புப் பாலம் உள்ளது.

## காட்சியகம்

File:Station seri setia.JPG|செரி செத்தியா நிலையம்  (2014)
File:Seri Setia Komuter station with the Guinness Anchor factory in the back ground.jpg|பின்புலத்தில் கின்னஸ் மதுபான ஆலை


## மேற்கோள்கள்

 
## மேலும் காண்க
* சுங்கைவே
* கிள்ளான் துறைமுகம் 
* கேடிஎம் கொமுட்டர்
* கோலாலம்பூர் சென்ட்ரல்
* தஞ்சோங் மாலிம்–கிள்ளான் துறைமுக வழித்தடம்

## வெளி இணைப்புகள்
* Petaling KTM Komuter Station

பகுப்பு:மலேசியத் தொடருந்து நிலையங்கள்
பகுப்பு:கிள்ளான் துறைமுக வழித்தடம்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
கன்டிலோ

**கன்டிலோ** (*Kantilo*) என்பது இந்திய மாநிலமான ஒடிசாவிலுள்ள நயாகட் மாவட்டத்தின் ஒரு நகரமும் மற்றும் பேரூராட்சியும் ஆகும். இது நீலமாதவன் எனும் கடவுளுக்கு புகழ்பெற்ற புனித இடமாகும். நயாகட் மாவட்டத்தில் உள்ள ஒரு முக்கியமான வணிக இடமானா இது அதன் கையால் வடிவமைக்கப்பட்ட பாத்திரங்கள் மற்றும் பிற பொருட்களுக்கும் பிரபலமானது.

## புவியியல்
கன்டிலோ  ஆயத்தொலைவில் அமைந்துள்ளது. இது சராசரியாக 65 மீட்டர்கள் (213 அடி) உயரத்தில் உள்ளது. வெப்பநிலை 15&nbsp;°C முதல் 40&nbsp;°C வரை மாறுபடும்.

## மக்கள்தொகை
2001 ஆம் ஆண்டு இந்திய மக்கள் தொகை கணக்கெடுப்பின்படி, கன்டிலோவின் மக்கள் தொகை 8728 ஆகும். மக்கள் தொகையில் ஆண்கள் 51% ஆகவும், பெண்கள் 49% ஆகவும் உள்ளனர். கன்டிலோவின் சராசரி கல்வியறிவு விகிதம் 72% ஆகும். இது தேசிய சராசரியான 59.5% ஐ விட அதிகமாக உள்ளது. ஆண்களின் கல்வியறிவு 80% ஆகவும், பெண்களின் கல்வியறிவு 64% ஆகவும் உள்ளது. கன்டிலோவில், மக்கள் தொகையில் 11% பேர் 6 வயதிற்குட்பட்டவர்கள்.

## ஆர்வமுள்ள இடங்கள்
[thumb|கன்டிலோ அருகே பாயும் [மகாநதி ஆறு]]

## அணுகல்
கான்டிலோ அதன் மாநிலத் தலைநகர் புவனேசுவரிலிருந்து 100 கி.மீ. தொலைவிலும், மாவட்டத் தலைமையகமான நாயகட்டிலிருந்து 33 கி.மீ. தொலைவிலும் உள்ளது. கன்டிலோ மணி உலோக பாத்திரத்திற்கு பிரபலமானது. ஆனால் இப்போதெல்லாம் அது அதன் பளபளப்பை இழந்து வருகிறது.

## மேற்கோள்கள்

பகுப்பு:Coordinates on Wikidata
பகுப்பு:ஒடிசா
அகிர்வரா

**அகிர்வரா** (*Ahirvara*)  என்பது இந்தியாவின் உத்தரப்பிரதேசத்தில் உள்ள பதாயூன் மாவட்டத்தில் உள்ள உச்சானி தொகுதியில் அமைந்துள்ள  ஒரு கிராமமாகும். அகிர்வராவின்  கிராமக் குறியீடு எண் 128514 ஆகும். 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2659 ஆக இருந்தது. இதில் 1439 ஆண்கள் மற்றும் 1220 பெண்கள் இருந்தனர். இந்தக் கிராமம் பதாயூன்  நகரத்திலிருந்து மேற்கே 13 கி. மீ தொலைவில் அமைந்துள்ளது.&nbsp;

## மேற்கோள்கள்

பகுப்பு:Coordinates on Wikidata
பகுப்பு:உத்தரப் பிரதேசத்தில் உள்ள கிராமங்கள்
பகுப்பு:பதாயூன் மாவட்டம்
தே. மா. தர்மாதிகாரி

**தேவதத்தா மாதவ் தர்மாதிகாரி**  (*Devdatta Madhav Dharmadhikari*)  இந்தியாவைச் சேர்ந்த முன்னாள் உச்ச நீதிமன்ற நீதிபதி ஆவார். 1940 ஆம் ஆண்டு ஆகத்து மாதம் 14 ஆம் தேதியன்று இவர் நாக்பூரில் பிறந்தார்.  2002 ஆம் ஆண்டு  மார்ச்சு மாதம் 5 ஆம் தேதியன்று பதவிக்கு வந்து  2005 ஆம் ஆண்டு ஆகத்து மாதம் 13 ஆம் தேதியன்று பணியிலிருந்து  ஓய்வு பெற்றார்.

1989 ஆம் ஆண்டு மார்ச்சு மாதம் 24 ஆம் தேதி மத்தியப் பிரதேச உயர் நீதிமன்றத்தின் கூடுதல் நீதிபதியாகவும், 1990 ஆம் ஆண்டு சூலை 27 ஆம் தேதி அதே உயர்நீதிமன்றத்தின் நிரந்தர நீதிபதியாகவும் நியமிக்கப்பட்டு பணியாற்றினார்.

2000 ஆம் ஆண்டு சனவரி மாதம் 25 ஆம் தேதியன்று  குசராத்து  உயர்நீதிமன்றத்தின் தலைமை நீதிபதியாக நியமிக்கப்பட்டிருந்தார். இவரின் தந்தை யசுவந்த் தர்மாதிகாரி ஒரு மூத்த வழக்கறிஞராகவும் இருந்தார். மின்சார பயன்பாட்டுத் துறையில் ஆந்திராவுக்கு 613 ஊழியர்களையும், தெலுங்கானா 502 ஊழியர்களையும் ஒதுக்குவதற்கான முடிவை தர்மாதிகாரி குழு தீர்ப்பளித்தபோது, ஆந்திரப் பிரதேச மின் பயன்பாடு உறுப்பினர்கள்  அதை எதிர்த்தனர்.  மேலும் இவரது அறிக்கையை ஒருதலைப்பட்சமாக இருந்ததாகவும்  விமர்சித்தனர்.
## மேற்கோள்கள்

பகுப்பு:வாழும் மக்கள்
பகுப்பு:1940 பிறப்புகள்
பகுப்பு:21-ஆம் நூற்றாண்டு இந்திய நீதிபதிகள்
பகுப்பு:இந்திய நீதிபதிகள்
பச்சை சாரைப்பாம்பு

**பச்சை சாரைப்பாம்பு** அல்லது கருப்பு விளிம்பு எலி பாம்பு என்று பொதுவாக அழைக்கப்படும் *தையாசு நைக்ரோமார்ஜினாட்டா* (*Ptyas nigromarginata*) என்பது *கொலுப்ரிடே* குடும்பத்தைச் சேர்ந்த ஒரு பாம்பு சிற்றினமாகும். இந்தச் சிற்றினம் ஆசியாவில் மட்டும் காணப்படும் அகணிய உயிரி ஆகும்.

## புவியியல் வரம்பு
இடது|thumb|350x350px|இளம் பச்சை எலி பாம்பு (''தையாசு நைக்ரோமார்ஜினாட்டா'')
பூட்டான், நேபாளம், இந்தியா (டார்ஜிலிங், சிக்கிம், அசாம், நாகாலாந்து), வடக்கு வங்காளதேசம், வடக்கு மியான்மர் (பர்மா), சீனா (குயிசூ, யுன்னான், தென்மேற்கு சிச்சுவான், தென்கிழக்கு சிசாங் [= திபெத்]) மற்றும் வட வியட்நாம் ஆகிய நாடுகளில் *பை. நைக்ரோமார்ஜினாட்டா* காணப்படுகிறது.

## விளக்கம்
முதிர்வடைந்த *தை. நைக்ரோமார்ஜினாட்டா*வின் உடல் மொத்த நீளம்  மீட்டர் (7.4 அடி) ஆகவும்; இதில் வாலின் நீளம் 0.6 மீட்டர் (2.1 அடி) ஆகும். பச்சை நிறத்தில் காணப்படும் இப்பாம்பின் முதுகுப்புறச் செதில்களின் ஓரங்கள் கருப்பு நிறத்தில் காணப்படும். தலையின் மேற்பகுதி பழுப்பு நிறத்தில் காணப்படும். உடலின் பின்புறத்தில் மூன்றில் ஒரு பகுதியிலும் வால் பகுதியிலும் நான்கு பரந்த கருப்பு கோடுகள் உள்ளன. இளம் பாம்புகளில் இக்கோடுகள் உடல் மற்றும் வால் முழுமையும் காணப்படும். இக்கோடுகள் பசுமை கலந்த வெண்ணிறத்தில் உள்ளது.

## இனப்பெருக்கம்
*தை. நைக்ரோமார்ஜினாட்டா* முட்டையிட்டு இனப்பெருக்கம் செய்யக்கூடியது.

## மேற்கோள்கள்

## மேலும் வாசிக்க

* Blyth E (1854). "Notices and Descriptions of various Reptiles, new or little known [part 2]". *Journal of the Asiatic Society of Bengal, Calcutta* **23** (3): 287–302. (*Coluber nigromarginatus*, new species, pp. 290–291).
* David P, Das I (2004). "On the grammar of the gender of *Ptyas* Fitzinger, 1843 (Serpentes: Colubridae)". *Hamadryad* **28** (1 & 2): 113–116.
* Jan G,  Sordelli F (1867). *Iconographie générale des Ophidiens: Vingt-quatrième livraison.* Paris: Baillière. Index + Plates I–VI (*Coryphodon dhumnades* [Jan *non* Cantor], Plate IV, Figure 1).
* Lazell JD, Keirans JE, Samuelson GA (1991). "The Sulawesi Black Racer, *Coluber (Ptyas) dipsas*, and a Remarkable Ectoparasitic Aggregation". *Pacific Science* **45** (4): 355–361.
* Lazell JD (1998). "Morphology and the status of the snake genus ″*Ptyas*″ ". *Herpetological Review* **29** (3): 134.

பகுப்பு:இந்திய ஊர்வன
பகுப்பு:சாரைப்பாம்புகள்